2013D0035 — ET — 01.04.2014 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B EUROOPA KESKPANGA OTSUS, 26. september 2013, täiendavate meetmete kohta seoses eurosüsteemi refinantseerimisoperatsioonide ja tagatise kõlblikkusega (EKP/2013/35) (2013/645/EL) (EÜT L 301, 12.11.2013, p.6)

Muudetud:









▼B

EUROOPA KESKPANGA OTSUS,

26. september 2013,

täiendavate meetmete kohta seoses eurosüsteemi refinantseerimisoperatsioonide ja tagatise kõlblikkusega

(EKP/2013/35)

(2013/645/EL)







EUROOPA KESKPANGA NÕUKOGU, võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet, võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikli 3.1 esimest taanet ning artikleid 12.1, 14.3 ja 18.2, võttes arvesse 20. septembri 2011. aasta suunist EKP/2011/14 eurosüsteemi rahapoliitika instrumentide ja menetluste kohta ( 1 ) ja 20. märtsi 2013. aasta otsust EKP/2013/6 omakasutuses olevate valitsuse poolt tagatud katmata pangavõlakirjade eurosüsteemi rahapoliitika operatsioonide tagatisena kasutamise eeskirjade kohta ( 2 ), ning arvestades järgmist: (1) Euroopa Keskpankade Süsteemi ja Euroopa Keskpanga põhikirja artikli 18.1 kohaselt võivad Euroopa Keskpank (EKP) ja keskpangad liikmesriikides, mille rahaühik on euro, (edaspidi „RKPd”) teha krediiditehinguid krediidiasutustega ja muude turul osalejatega, kui laen on piisavalt tagatud. Üldtingimused, mille kohaselt EKP ja RKPd on valmis krediiditehinguid sõlmima, sealhulgas kriteeriumid, mis määravad tagatise kõlblikkuse eurosüsteemi krediidioperatsioonide jaoks, on sätestatud 20. septembri 2011. aasta suunise EKP/2011/14 I lisas ja otsuses EKP/2013/6. (2) 20. märtsi 2013. aasta suunis EKP/2013/4 täiendavate ajutiste meetmete kohta seoses eurosüsteemi refinantseerimisoperatsioonide ja tagatise kõlblikkusega ning millega muudetakse suunist EKP/2007/9 ( 3 ) ja 5. juuli 2013. aasta otsus EKP/2013/22 ajutiste meetmete kohta seoses Küprose Vabariigi poolt emiteeritud või täielikult tagatud turukõlblike võlainstrumentide kõlblikkusega ( 4 ) sätestavad täiendavad ajutised meetmed seoses eurosüsteemi krediiditehingute tagatise kõlblikkusega. (3) Suunise EKP/2011/14 I lisa punkti 1.6 kohaselt võib EKP nõukogu eurosüsteemi rahapoliitika operatsioonide teostamise instrumente, tingimusi, kriteeriume ja menetlusi igal ajal muuta. (4) 17. juulil 2013 otsustas EKP nõukogu täiendavalt tugevdada oma riskiohjeraamistikku ning korrigeeris eurosüsteemi rahapoliitika operatsioonides aktsepteeritava tagatise suhtes kohaldatavaid kõlblikkuskriteeriume ja väärtuskärpeid ning võttis vastu täiendavad meetmed raamistiku üldise kooskõla suurendamiseks ja selle praktilise kohaldamise parandamiseks. (5) Põhjenduses 4 osutatud otsused tuleb sätestada EKP otsuses, ning arvestades järgmist: ON VASTU VÕTNUD KÄESOLEVA OTSUSE:







Artikkel 1

Suunise EKP/2011/14 teatavate sätete muutmine ja täiendamine

1. Käesolevas otsuses sätestatud eeskirju eurosüsteemi rahapoliitika operatsioonide teostamise ja tagatise kõlblikkuskriteeriumide kohta tuleb kohaldada kooskõlas muude eurosüsteemi õigusaktidega rahapoliitika instrumentide ja menetluste kohta, eelkõige suunisega EKP/2011/14.

2. Käesoleva otsuse ja suunise EKP/2011/14 ja/või nende riigisisese rakendusakti vastuolu korral kohaldatakse käesolevat suunist. RKPd kohaldavad endiselt muutmata kujul suunise EKP/2011/14 kõiki sätteid, kui käesolevas otsuses ei ole sätestatud teisiti.

Artikkel 2

Teabenõuded

1. Suunise EKP/2011/14 I lisa 1. peatükis osutatakse, et eurosüsteemil on õigus rahapoliitika raamistiku raames taotleda ja saada asjakohast teavet, mis on vajalik tema rahapoliitika operatsioonidega seotud ülesannete täitmiseks ja eesmärkide saavutamiseks.

2. See õigus ei mõjuta muid eurosüsteemi eriõigusi rahapoliitika operatsioonidega seotud teabe taotlemisel.

Artikkel 3

Turukõlblike varade ühised kõlblikkuskriteeriumid

1. Allpool toodud punkte loetakse koosmõjus eurosüsteemi turukõlblike varade ühiste kõlblikkuskriteeriumidega, mis on sätestatud suunise EKP/2011/14 I lisa punkti 6.2.1.1 alapunktis 1, ja turukõlblike varade riskiohjemeetmetega, mis on sätestatud suunise EKP/2011/14 I lisa punktis 6.4.2.

2. Kõlblik on võlainstrument, millel on:

i) fikseeritud, tingimusteta põhisumma, ( 5 ) või ii) tingimusteta põhisumma, mis on seotud ainult ühe euroala inflatsiooniindeksiga kindlal ajahetkel ilma muude komplekssete struktuurideta, ( 6 ) ja a)

i) fikseeritud, nullkupong või mitme kohandamisperioodiga kupong (multi-step) kindlaksmääratud kupongigraafikuga ja kupongiväärtusega, millega ei saa kaasneda negatiivne rahavoog, või ii) ujuva intressimääraga kupong, millega ei saa kaasneda negatiivne rahavoog ja millel on järgmine struktuur: kupongi intressimäär = (viitemäär * l) ± x, kui f ≤ kupongi intressimäär ≤ c, kus 1. viitemäär on konkreetsel ajahetkel üks järgmistest: a) euro rahaturu intressimäär (e.g EURIBOR, LIBOR) või samasugune indeks, b) tähtajalise intressimäära vahetuslepingu intressimäär (e.g CMS, EIISDA, EUSA), c) kuni üheaastase tähtajaga ühe euroala riigivõlakirja või mitme euroala riigivõlakirja indeksi tootlus, või d) Eurostati või liikmesriigi statistikaameti poolt koostatud euroala inflatsiooniindeks (e.g THHI), kui põhisumma tagasimakse on seotud viitemääraga, peab see olema viitemäär punkti a alapunkti ii kohaselt, ja 2. f (alammäär), c (ülemmäär), l (võimenduse/võimenduse vähendamise faktor) ja x (piirmäär) on asjakohastel juhtudel fikseeritud ja kindlaks määratud emiteerimisel, kuid võivad ajas muutuda, kusjuures f, c ja x on suuremad või võrdsed nulliga ja l on nullist suurem kogu vara kehtivuse ajal. Inflatsiooniindeksi viitemääraga ujuva intressimääraga kupongide puhul võrdub l ühega. b)

3. Punktis 2 osutamata struktuurid ei ole kõlblikud. Seega ei kohaldata suunise EKP/2011/14 I lisa punkti 6.2.1.1 alapunkti 1 teises lõigus toodud nimekirja välja jäetud kupongi struktuuride kohta. Varad, mis olid kõlblike varade nimekirjas käesoleva otsuse jõustumise kuupäeval ja mis muutusid kõlbmatuteks teise lõike tõttu, jäävad kõlblikeks 12 kuuks alates käesoleva otsuse jõustumise kuupäevast.

4. Vara kõlblikkust tema kupongi struktuuri põhjal, kui kupong on fikseeritud või ujuva määraga ja mitme kohandamisperioodiga (multi-step), hinnatakse vara kogu kehtivusaja põhjal, arvestades tähtaja möödunud ja tulevast osa.

5. Kõlblikel kupongidel puuduvad emitendi valikuvõimalused, mis sõltuksid emitendi otsusest, st kupongi struktuuri ei ole lubatud vara kehtivuse ajal muuta ei tähtaja möödunud ega tulevases osas.

6. Suunise EKP/2011/14 I lisa punkti 6.7 teist lõiku ei kohaldata.

Artikkel 4

Täiendav kõlblikkuskriteerium ärikinnisvaraga tagatud väärtpaberite osas

Ilma et see mõjutaks kõlblikkuskriteeriume suunise EKP/2011/14 I lisa punkti 6.2.1.1 alapunktis 2, rahavooge tekitavad varad, mis tagavad ärikinnisvaraga tagatud väärtpabereid, ei hõlma mis tahes ajahetkel struktureeritud või võimendatud laene või sündikaatlaene. Käesolevas artiklis kasutatakse mõisteid „struktureeritud laen”, „sündikaatlaen” ja „finantsvõimenduslaen” suunise EKP/2013/4 artikli 3 lõike 6 punktide 4 kuni 6 tähenduses.

Artikkel 5

Tagatud võlakirjade kõlblikkuse erikriteeriumid

1. Järgmisi lõikeid tuleb lugeda koosmõjus tagatud võlakirjade suhtes kohaldatavate täiendavate kõlblikkuskriteeriumidega, mis on sätestatud suunise EKP/2011/14 I lisa punkti 6.2.1.1 alapunktis 3.

2. Suunise EKP/2011/14 I lisa punkti 6.2.1.1 alapunkti 3 alapunkti b tähenduses loetakse üksus konsolideerimisgrupi osaks või sama keskse üksuse sidusettevõtjaks, kui asjaomase üksuse puhul esineb punktis 6.2.3.2 kirjeldatud lähedane side. Ühine kuuluvus või sidusus määratakse ajal, mil toimub kõrgema nõudeõiguse järguga varaga tagatud väärtpaberite ülekandmine tagatud väärtpaberite tagatiskogumisse kooskõlas Euroopa Parlamendi ja nõukogu 14. juuni 2006. aasta direktiivi 2006/48/EÜ krediidiasutuste asutamise ja tegevuse kohta ( 7 ).

3. Tagatud võlakirjade suhtes, mis olid kõlblike varade nimekirjas 30. märtsil 2013, kohaldatakse varasemat seadust kuni 28. novembrini 2014. Tagatud võlakirjade fikseerimata müügikuupäevaga emissiooni (tap issue) suhtes kohaldatakse samuti varasemat seadust juhul, kui varaga tagatud võlaväärtpabereid, mis ei vasta suunise EKP/2011/14 I lisa punkti 6.2.1.1 alapunkti 3 alapunktide a kuni c nõuetele, ei lisata tagatiskogumisse pärast 31. märtsi 2013.

4. Lõiked 1 kuni 3 eespool ei mõjuta otsuse EKP/2013/6 (omakasutuses olevate valitsuse poolt tagatud katmata pangavõlakirjade eurosüsteemi rahapoliitika operatsioonide tagatisena kasutamise eeskirjade kohta) sätteid.

Artikkel 6

Turukõlblike varade täiendavad kõrged krediidistandardid

1. Turukõlblike varade, v.a varaga tagatud väärtpaberite, reitinguagentuuri krediidihinnangu suhtes, mis on sätestatud suunise EKP/2011/14 I lisa punkti 6.3.2 alapunktis a „Reitinguagentuuri krediidihinnang”, kohaldatakse järgmisi kriteeriume:

i) Vähemalt üks krediidihinnang vastuvõetavalt reitinguagentuurilt ( 8 ) kas emissiooni või, kui sama reitinguagentuur ei ole hinnanud emissiooni, emissiooniprogrammi/-seeria kohta, mille kohaselt vara on emiteeritud, peab vastama eurosüsteemi krediidikvaliteedi lävele ( 9 ). EKP avaldab kõikide vastuvõetavate reitinguagentuuride krediidikvaliteedi läved, mis on sätestatud suunise EKP/2011/14 I lisa punktis 6.3.1 ( 10 ). Kui sama emissiooni kohta, või kohastel juhtudel emissiooniprogrammi/-seeria kohta, on antud mitu reitinguagentuuri krediidihinnangut, kohaldatakse „paremuselt esimese” reeglit (st emissiooni, või kohastel juhtudel emissiooniprogrammi/-seeria kohta, kohaldatakse parimat olemasolevat reitinguagentuuri hinnangut). Juhul kui paremuselt esimese emissiooni, või kohastel juhtudel emissiooniprogrammi/-seeria, krediidihinnang ei vasta eurosüsteemi krediidikvaliteedi lävele, ei ole vara kõlblik, isegi kui olemas on suunise EKP/2011/14 I lisa punkti 6.3.2 alapunkti c kohaselt vastuvõetav garantii. Juhul kui reitinguagentuuri krediidihinnang emissioonile või kohastel juhtudel emissiooniprogrammile/-seeriale puudub, peab reitinguagentuuri parim olemasolev krediidihinnag emitendile või garantii andjale (kui garantii on vastuvõetav suunise EKP/2011/14 I lisa punkti 6.3.2 alapunkti c kohaselt) vastama vara kõlblikkuse suhtes kohaldatava eurosüsteemi krediidikvaliteedi lävele.

ii) Turukõlblike varade kõrgete krediidistandardite määramisel reitinguagentuuri emissooni ja emissiooniprogrammile/-seeria hindamise puhul ei eristata vara esialgset tähtaega. Reitinguagentuuri hinnang, mis on antud emissoonile ja emissiooniprogrammile/-seeriale ja mis vastab eurosüsteemi krediidikvaliteedi lävele, on vastuvõetav. Reitinguagentuuri hinnangu puhul emitendile/garantii andjale sõltub reitinguagentuuri krediidihinnangu vastuvõetavus vara esialgsest tähtajast. Vahet tehakse lühiajaliste varade (varad esialgse tähtajaga kuni 390 päeva) ja pika-ajaliste varade (varad esialgse tähtajaga üle 390 päeva) vahel. Lühiajaliste varade puhul on vastuvõetavad paremuselt esimesed reitinguagentuuride lühiajaliste ja pikaajaliste emitentide ning pika-ajaliste garantii andjate hinnangud. Pika-ajaliste varade puhul on vastuvõetavad ainult reitinguagentuuride pika-ajalised emitendi või garantii andja hinnangud.

▼M1

2. Varaga tagatud väärtpaberite suhtes kohaldatav krediidikvaliteedi lävi suunise EKP/2011/14 I lisa punkti 6.3 kohaselt peab vastama krediidikvaliteedi astmele 2 eurosüsteemi ühtlustatud hindamisskaalal („üks A”) ( 11 ). Kõikidel varaga tagatud väärtpaberitel peab emissiooni kohta olema vähemalt kahe vastuvõetava reitinguagentuuri krediidihinnang tasemel „üks A”.

▼M1 —————

▼B

4. Kui emissioonil (või kohastel juhtudel emissiooniprogrammil/-seerial) puudub reitinguagentuuri krediidihinnang, saab turukõlblike varade, v.a varaga tagatud väärtpaberite) kõrged krediidistandardid määrata maksejõuliste garantii andjate antud garantiide põhjal suunise EKP/2011/14 I lisa punkti 6.3.2 alapunkti c kohaselt. Garantii andja maksejõulisust hinnatakse reitinguagentuuri pikaajalise garantii andja hinnangu põhjal, mis vastab eurosüsteemi krediidikvaliteedi lävele. Garantii peab vastama suunise EKP/2011/14 I lisa punkti 6.3.2 alapunkti c alapunktides i kuni iv sätestatud nõuetele.

Artikkel 7

Väärtuskärbete määramine

Krediidihinnangut, mida kasutatakse kõlblikkuse hindamiseks kooskõlas suunise EKP/2011/14 I lisa punktidega 6.3.2 ja 6.3.3, kohaldatakse väärtuskärpe määramiseks kooskõlas suunise EKP/2011/14 I lisa punktiga 6.4.1.

Artikkel 8

Väärtuskärbete liigid ning turukõlblike ja turukõlbmatute varade väärtuskärped

1. Turukõlblike varade likviidsusklassidele, mis on määratletud suunise EKP/2011/14 I lisa punkti 6.4.2 tabelis 6, osutatakse selles punktis kui väärtusskärbete liikidele, ilma kõlblike varade vastavasse liiki määramist muutmata.

2. Suunise EKP/2011/14 I lisa punkti 6.4.2 tabelis 7 määratletud turukõlblike varade väärtuskärbete tasemed asendatakse väärtuskärbetega käesoleva otsuse I lisas.

3. Varaga tagatud väärtpaberite suhtes kohaldatav väärtuskärbe väärtuskärbete liigis V suunise EKP/2011/14 I lisa punkti 6.4.2 alapunktis d on 10 % olenemata tähtajast või kupongi struktuurist.

4. Omakasutuses olevate tagatud võlakirjade suhtes kohaldatakse täiendavat väärtuskärbet. Seda täiendavat väärtuskärbet kohaldatakse vahetult konkreetse võlainstrumendi koguemissiooni väärtuse suhtes turuväärtuse vähendamise kaudu suuruses a) 8 % omakasutuses tagatud võlakirjade osas krediidikvaliteedi astmetel 1 ja 2, ja b) 12 % omakasutuses tagatud võlakirjade osas krediidikvaliteedi astmel 3. „Omakasutuse tagatud võlakiri” tähendab tagatud pangavõlakirja, mille on emiteerinud tehingupool või sellega lähedalt seotud üksus ja mille kasutusosa on suurem kui 75 % selle tehingupoole ja/või sellega lähedalt seotud üksuse kehtivast kogusest.

5. Suunise EKP/2011/14 I lisa punkti 6.4.3 tabelis 9 määratletud turukõlblike varade väärtuskärbete tasemed asendatakse väärtuskärbetega käesoleva otsuse II lisas.

6. Suunise EKP/2011/14 I lisa punktis 6.4.3.2 määratletud hüpoteegiga tagatud turukõlbmatute võlainstrumentide väärtuskärped on 39,5 % nende kehtivast kogusest.

Artikkel 9

Meetmed kohustuste ja usaldatavusnõuete rikkumise korral

1. Suunise EKP/2011/14 II lisa punktis I.7 osutatud meetmete suhtes, mis RKPde peavad lepingulistes või õigusaktide sätetes kehtestama, kohaldatakse tingimusi järgmistes punktides.

2. Kohustuste või usaldatavusnõuete rikkumise korral on RKP-l õigus kohaldada järgmisi meetmeid:

a) peatada, piirata või lõpetada osapoole osalemine avaturuoperatsioonides;

b) peatada, piirata või lõpetada osapoole juurdepääs eurosüsteemi püsivõimalustele;

c) lõpetada kõik kehtivad lepingud ja pooleliolevad tehingud;

d) nõuda selliste nõuete viivitamata täitmist, mille tähtpäev ei ole saabunud või mis on tingimuslikud;

e) kasutada osapoole hoiuseid RKPs selle osapoole vastu suunatud nõuete tasaarvestamiseks;

f) katkestada kohustuste täitmine osapoole suhtes, kuni selle osapoole vastu suunatud nõuded on rahuldatud.

3. Täiendavalt võib RKP kohustuste rikkumise korral kasutada järgmisi meetmeid:

a) nõuda viivist;

b) nõuda kahjude hüvitamist, mis tekkisid osapoole kohustuste rikkumise tagajärjel.

4. Lisaks võib RKP usaldatavusnõuetele viidates ka asjaomase osapoole poolt eurosüsteemi krediiditehingutes tagatisena esitatud varasid tagasi lükata, piirata nende kasutamist või kohaldada täiendavaid allahindlusi.

5. RKP-l peab olema igal ajal õigus tagatisena esitatud varad õiguspäraselt realiseerida asjatu viivituseta ning tagatud peab olema RKP õigus realiseerida antud krediidi väärtuses, kui osapool ei kõrvalda negatiivset jääki viivitamata.

6. Et tagada kehtestatud meetmete ühetaoline rakendamine, võib EKP nõukogu otsustada õiguskaitsevahendite kasutamise, sealhulgas peatada, piirata või lõpetada juurdepääsu avaturutehingutele või eurosüsteemi püsivõimalustele.

Artikkel 10

Selgitus Euroopa Majanduspiirkonna riikide määratluse kohta

1. Eurosüsteemi tagatisvarade raamistikus hõlmavad Euroopa Majanduspiirkonna riigid kõik ELi liikmesriigid, olenemata sellest, kas nad on liitunud Euroopa Majanduspiirkonnaga, samuti Island, Liechtenstein ja Norra.

2. Euroopa Majanduspiirkonna riikide määratlus suunise EKP/2011/14 I lisa 2. liites („Sõnastik”) loetakse vastavalt muudetuks.

Artikkel 11

Varaga tagatud väärtpaberite laenuandmete nõuete rakendamise kohandused

1. Ilma et see mõjutaks suunise EKP/2011/14 I lisa punkti 6.2.1.1.3 ja 8. liidet, võib eurosüsteem kõlbliku tagatisena vastu võtta varaga tagatud väärtpabereid, mille tulemusväärtus on pärast asjaomase üleminekuaja möödumist madalam kui A1; see toimub üksikjuhtude kaupa ja piisava selgituse andmisel nõutava tulemusväärtuse puudumise kohta. Iga piisava selgituse osas määratleb EKP nõukogu maksimaalse lubatavuspiiri ja -vahemiku. Lubatavusvahemik osutab tähtajale, mille jooksul varaga tagatud väärtpaberite andmete kvaliteet peab paranema.

2. Piisavate selgituste täielik nimekiri, lubatavuspiirid ja -vahemikud avaldatakse EKP veebilehel ja see sisaldab muu hulgas edasikantud varade ja IT süsteemide kirjeldusi.

Artikkel 12

Jõustumine ja kohaldamine

1. Käesolev otsus jõustub 1. oktoobril 2013.

2. Erandina kohaldatakse artikli 8 lõiget 4 alates 1. novembrist 2013.









I LISA







KÕLBLIKE TURUKÕLBLIKE VARADE SUHTES RAKENDATAVATE TURUVÄÄRTUSE ALLAHINDLUSTE TASEMED Väärtuskärbete liigid Krediidikvaliteet Järelejäänud tähtaeg (aastates) I liik II liik (1) III liik (1) IV liik (1) V liik (1) fikseeritud kupong nullkupong fikseeritud kupong nullkupong fikseeritud kupong nullkupong fikseeritud kupong nullkupong Astmed 1 ja 2 (AAA kuni A-) (2) 0–1 0,5 0,5 1,0 1,0 1,0 1,0 6,5 6,5 10,0 1–3 1,0 2,0 1,5 2,5 2,0 3,0 8,5 9,0 3–5 1,5 2,5 2,5 3,5 3,0 4,5 11,0 11,5 5–7 2,0 3,0 3,5 4,5 4,5 6,0 12,5 13,5 7–10 3,0 4,0 4,5 6,5 6,0 8,0 14,0 15,5 > 10 5,0 7,0 8,0 10,5 9,0 13,0 17,0 22,5 Väärtuskärbete liigid Krediidikvaliteet Järelejäänud tähtaeg (aastates) I liik II liik (1) III liik (1) IV liik (1) V liik (1) fikseeritud kupong nullkupong fikseeritud kupong nullkupong fikseeritud kupong nullkupong fikseeritud kupong nullkupong Aste 3 (BBB + kuni BBB-) (2) 0–1 6,0 6,0 7,0 7,0 8,0 8,0 13,0 13,0 Kõlbmatu 1–3 7,0 8,0 10,0 14,5 15,0 16,5 24,5 26,5 3–5 9,0 10,0 15,5 20,5 22,5 25,0 32,5 36,5 5–7 10,0 11,5 16,0 22,0 26,0 30,0 36,0 40,0 7–10 11,5 13,0 18,5 27,5 27,0 32,5 37,0 42,5 > 10 13,0 16,0 22,5 33,0 27,5 35,0 37,5 44,0 (1) Üksikutele varaga tagatud väärtpaberitele, kaetud pangavõlakirjadele (jumbo-tüüpi, traditsioonilistele ja muudele kaetud pangavõlakirjadele) ning katmata pangavõlakirjadele, mida hinnatakse teoreetiliselt kooskõlas suunise EKP/2014/11 I lisa punktiga 6.5, kohaldatakse täiendavat väärtuskärbet. Võlainstrumendi suhtes kohaldatakse 5 % list väärtuse allahindlust kohe teoreetilise hindamise käigus. Lisaks kohaldatakse täiendavat väärtuskärbet omakasutuses olevate tagatud võlakirjade suhtes. Väärtuskärbe on 8 % omakasutuses olevate tagatud võlakirjade osas krediidikvaliteedi astmetel 1 ja 2 ning 12 % omakasutuses olevate tagatud võlakirjade osas krediidikvaliteedi astmel 3. (2) Eurosüsteemi ühtlustatud hindamisskaala on avaldatud EKP veebilehel www.ecb.europa.eu









II LISA







FIKSEERITUD INTRESSIMÄÄRAGA KREDIIDINÕUETE SUHTES RAKENDATAVAD TURUVÄÄRTUSTE ALLAHINDLUSTE TASEMED Hindamismetoodika Krediidikvaliteet Järelejäänud tähtaeg (aastates) Fikseeritud intressimääraga makse ja keskpanga määratud teoreetilisel summal põhinev hindamine Fikseeritud intressimääraga makse ja keskpanga määratud tasumata summal põhinev hindamine Astmed 1 ja 2 (AAA kuni A-) 0–1 10,0 12,0 1–3 12,0 16,0 3–5 14,0 21,0 5–7 17,0 27,0 7–10 22,0 35,0 > 10 30,0 45,0 Hindamismetoodika Krediidikvaliteet Järelejäänud tähtaeg (aastates) Fikseeritud intressimääraga makse ja keskpanga määratud teoreetilisel summal põhinev hindamine Fikseeritud intressimääraga makse ja keskpanga määratud tasumata summal põhinev hindamine Aste 3 (BBB+ kuni BBB-) 0–1 17,0 19,0 1–3 29,0 34,0 3–5 37,0 46,0 5–7 39,0 52,0 7–10 40,0 58,0 > 10 42,0 65,0